Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 590/10/8806	Košice, 17.2.2014
EEČ : 2-65-62-2014

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 692/2006 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
preto, že v obci Ruskov, okres XXXXX -okolie a inde, od 01. 01. 2007 do 27. 09. 2012, ako matka XXXXX, nar. 01. 11. 1990,  XXXXX, nar. 11. 09. 1994, XXXXX, nar. 06. 06. 1996 a XXXXX, nar. 24. 05. 2000, zverených do starostlivosti právoplatným verdiktom Okresného súdu XXXXX - okolie sp. zn. 9 C 79/2009 z 21. 10. 2011 otcovi XXXXX, žijúcemu  v obci Ruskov, okr. XXXXX - okolie, neprispievala pravidelne na ich výživu,  hoci jej táto povinnosť vyplýva zo Zákona o rodine, pritom citovaným súdnym verdiktom bola zaviazaná  platiť mesačne  minimálne na každé z detí 30% zo sumy  životného minima a tak jej vznikol alimentačný dlh na  bežnom výživnom 6.447,69 €

lebo zanikla trestnosť činu a trestný čin nemal trvalo nepriaznivé následky, pričom páchateľ svoju povinnosť dodatočne splnil.

Odôvodnenie:
Uznesením  vyšetrovateľa PZ XXXXX - okolie Odboru kriminálnej polície  sp. zn. ORP-34/OVK-KS-2010 zo d¨ľa 02. 08. 2010 bolo vznesené obvinenie XXXXX, nar. 27. 01. 1970 v Košiciach, bytom XXXXX, okres XXXXX – okolie,  pre prečin zanedbania povinnej výživy podľa § 207 ods. 1, 3 písm. b/ Trestného zákona.      
     
	Sociálne nežiadúceho konania sa mala dopustiť tak, ako to deklaruje výrok tohto rozhodnutia.

	Vyšetrovateľka OR PZ  XXXXX – okolie, Odboru kriminálnej polície, odboru kriminálnej polície, 1. oddelenia vyšetrovania XXXXX, predložila 11. 02. 2014   vyšetrovací spis  s návrhom na postup podľa § 215 ods. 1 písm. h/ Trestného poriadku.
     
     Argumentovala tým, že obvinená  XXXXX dodatočne  svoju rodičovskú alimentačnú povinnosť splnila v celom rozsahu. Navyše  bez eventuálnych nenapraviteľných následkov voči oprávneným maloletým osobám.

     Na základe návrhu vyšetrovateľky preskúmal som pomerne rozsiahli vyšetrovací spis. Dospel som k záveru, že návrh  vyšetrovateľky  je - vzhľadom na doposiaľ zhromaždený dôkazný materiál  - procesnoprávne i hmotnoprávne seriózny a korektný.

     Takýto verdikt možno zistiť z vyjadrenia zákonného zástupcu – poškodených osôb – ich otca XXXXX.  Otec oprávnených detí, ktoré mu boli legálne zverené do osobnej starostlivosti a výchovy právoplatným súdnym verdiktom vyhlásil  07. 02. 2014, že obvinená  v celom rozsahu  aktuálne  splatila zaostalý alimentačný dlh a riadne spláca i bežnú vyživovaciu povinnosť voči  deťom.  Jej  konanie nemalo trvalo nepriaznivé následky na oprávnené osoby. Takýto záver je evidentný z  fotokópií podacích  poštových poukazov, ktorými obv. XXXXX zasielala a aktuálne i prispieva finančnými sumy na výživu svojich potomkov ich otcovi. 
     
       Vzhľadom na konštatované fakty považujem aplikáciu ustanovenia  § 215 ods. 1 písm. h/ aktuálneho Trestného poriadku SR  (majúcu oporu v ustanovení § 86 písmeno a/ Trestného zákona)  za primeranú, majúcu objektívne podklady   v dôkaznom aparáte. Preto som rozhodol o zastavení trestného stíhania ako to vyhlasuje petit tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Zemko
prokurátor